Kvinnurnar máttu lúta fyri fyrstu ferð í ár Eins og undanfarin ár, spældu kvinnurnar hjá 07 Vestur og AB/B71 aftur ein góðan og undirhaldandi dyst sunnudagin. Áskoðararnir fingu eisini sítt, við nógvum sepnnandi støðum og málmøguleikum. AB/B71 vunnu dystin 1-4. Í Miðvági vunnu GU 18 stórsigur, meðan GU 15 høvdu fríð. Fyrstu hálvleikur varð javnur í spæli, og støðan, tá farið varð til hálvleiks varð eisini 1-1. Margit skoraði okkara mál og legði okkum á odda, men stutt fyri hálvleik javnaðu gestirnir. Vit byrjaðu annan hálvleik væl, við tveimum góðum møguleikum, báðir eftir at Sissal driblaði framvið fleiri og fekk langt innfyri, men mál stóðust ikki burturúr. Mótstøðuliðið vóru skarpari frammanfyri málið og avgjørdu í roynd og veru dystin, tá tær skoraðu tvey mál uppá tveir møguleikar innanfyri 4 minuttir, til støðuna 1-3. Sum so ofta, tá 07 Vestur spentu álopsbogan, fyri at koma við aftur í dystin uttan at tað eyðnaðist, vóru tað AB/B71 sum fingu seinasta orðið og skoraðu til endaliga úrslitið 1-4. Leikararnir góvu veruliga alt, men summir bardagar eru ikki til at vinna. Men, sum fyrrverandi venjarin, Silva, segði eftir dystin:“ You do not win a war, winning all the battles”. ("Tú vinnur ikki eitt kríggj við at vinna allar bardagarnar") Og næsti bardagin í stríðnum um meistaraheitið, verður sunnudagin kl. 13 á útivølli móti felagsliðinum ÍF/Víkingur/B68 GU 18 vunnu stórsigur móti MB Gentur U18, sum annars hava havt eina trilvandii byrjan, fingu síni fyrstu stig í Miðvági fríggjadagin, har tær vunnu heili 11-0 á MB. Stóri spælarin, út frá dómaraseðlinum, má sigast at vera Sissal Haraldsen, sum ikki gjørdi mætari enn at skjóta 5 mál. Hini málini skutu Hanna Thomassen (2), Rebekka Bjarnadóttir Prior, Kristina Dánialsdóttir Gásdal og Leila W. Mouritsen.